
DE 


HYDROTHORACE. 


Quum  nullus  crebrior  inter  genus  huma- 
num morbus  grassatur,  nullus,  quam  aqua 
intercus^ — vitae  flammae  gravior,  optimo  jure, 
medici,  ad  eam  indagandam,  acerrimo  studio 
semet  accinserunt. 

Hic  morbus  alia  atque  alia  nomina  pro  ejus 
sede  sortitur.  Si  membranam  cutis  subjec- 
tam male  habeat,  Anasarca;  si  cerebrum,  Hy- 
drocephalus  s si  pleurae  cavum  aut  cordis  cap- 
sulam,— Hydrothorax ; si  abdomen,  Ascites, 

Quoniam  de  singulis  disserere  limites  an- 
gustos quibus  contineor  exsuperaret ; prae- 
cipua, quae,  de  bydrothoracis  natura,  et  cu- 
ratione, innotescunt,  consilium  est  paucis 
memorare. 


Cullenus  hoc  malum,  classi  Cachexiae,  or- 
dine Intumescentiae  subjectum,  sic  lucidi 
definivit:  “ Dyspnaea;  faciei  pallor;  pe- 
“ dum  oedemata;  urina  parca;  decubitus 
“ difficilis  ; subita  et  sponte  ex  somno  cum 
palpitatione  excitatio ; aqua  in  pectore 
“ fluctuans.” 


historia  signorum. 

Hic  morbus,  certis  ejus  indiciis,  ab  ipso 
initio,  non  semper  insigniatur,  im6  etiam 
intercum  non  nisi  postquam  jam  adoleve- 
rit, eum'  plan^  perspiciunt  medendi  pen- 

tissimi.  Nulli  aetati,  neutri  sexui  parcit; 
seniores  tamen  et  valetudinem,  praj  usu 
liberiore  laticum  meraciorum,  fractos,  pras 
caeteris  adoritur. 

Caepisse  solet,  ponderis  et  anxietatis  sen- 
su ad  imum  sternum  potissimum  torquente; 
summa  urget  spirandi  difficultas,  paulatim 
ingravescens ; aegerrimi  ducitur  et  redditur 
anima  nisi  corpore  erecto,  e6  ut  inter  decum- 
bendum nonnunquam  aeger  fer^  strangulatus 
sit;  locis accliviis  ascendente  spiritus  gravis- 
simi turbatur;  urgent  sitis  impatabilis,et  tus- 
sis molesta,  primo  sicca,  sed  postea  mucum 
educens  ; depravantur  omnes  functiones  ; 
vultus  pallet;  livescunt  labra;  torpent  sen- 
sus omnes ; imbecillitate  conficiuntur  mus- 
culi ; cor  sine  norma  salit ; inequaliter,  ce- 
leriter, debilissiraique  arteriae  micant,  adest 
decumbendi  difficultas,  praesertim  in  sanum  * 
latus:  urina  parc^  fit  rubrior  quam'  ex  consu-- 

etudine ; ex  ea  fuscum  aut  rubrum,  copiosi 
subsidit  sedimentum ; tument,  praecipui 
vespere,  pedes ; pallet  et  aret  cutis,  alvus 
plerumque  tardior,  aliquandd  fluit : somni 
leves,  rarius  aegro  conciliantur;  quod  si 
dormiat,  summ^  molestia  et  cordis  motu  ab- 
normi statim  excitatur,  diris  somniis  se  exa- 
gitatum esse  querens : aurora  adventante, 
tandem  aliquanto  quietis  fruitur  aeger;  quod 
si  his  indiciis  accederet  sensus  laticis  in 
pectore  fluctuantis,  id  quod  nequaquam  est 
perpetuum ; hydropem  adesse  pro  certo  ha- 
bebis. 

Neque  raro  accidit  ut  Brachium  utrumque 
vel  alterutrum  torpescat,  morbo  progredi- 
ente,  spiritus,  et  motus  sanguinis  magis  ma- 
gisque languent ; vultus  maerore  contrista- 
tur ; perit  cibi  desiderium  ; urget  vorandi 

difficultas ; cf  eo  procedit  morbus  ut  pulmo- 

« 

hes,  officio  rite  peragendo  prorsus  impares,  > 

collabuntur,  et  mors  aerumnis  miserum  luc- 
tantem eripuit. 


QUOMODO  DIGNOSCATUR  MORBUS. 

Morbi  hydrothoracem  adeo  simulantes  ut 

medico  perito  sit  errandum,  sunt  empyema, 

asthma,  dyspnoea  aquosa,  et  hydrops  peri- 

0 

cardii. 

Empyema. — Si  pus  inter  pleuram  et  pul- 
monem interesset,  quaedam  indicia  propositi 
mali  propria  urgebunt,  nempe  sensus  hu- 
moris fluctuantis,  dyspnoea,  decubitus  in  la- 
tus sanum  difficilis,  at  vero  inflammatio  pul- 
monum praegressa,  rigores,  horrores,  febris 
hectica,  empyema  semper,  hydrothacem 
nunquam  fere  comitantur,  quinetiam  tumor 
pedum,  aliaque  hydropis  signa  Empyemati 
penitus  desunt. 

Asth7Jia.-— Hic  morbus  accessiones  et  de- 
cessiones, certis  fere  temporibus  habet,  hy- 
drothorax  nequaquam ; inter  accessionem 
asthmatis  vultus  admodum  rubere  et  tur- 
gere solet ; at  fere  semper  in  morbo  de  quo 
nunc  agitur  pallescere;  illi  raro,  huic  sae- 
pissime urgent  palpitatio  cordis  animaeque 
defectio,  illi  porro  absunt  pedum  tumor, 
urina  parca ; et  sensus  angustiae  in  pectore 
contingit,  nullo  unquam  laticis  fluctuantis 
sensu. 

Dyspnaea  aquosa,  haec  uti  nobis  videtur 
^nitium  hydrothoracis  est  habenda ; tandem 
enim  humor  in  cavum  pleurae  effunditur, 
omnia  hujus  affectus  indicia  superveniunt ; 
proinde,  diagnosin,  inutilem  et  supervacuam 
essejudico.  ‘ 

Hydrops  Pericardii,  ut  humor  in  cavam 
pleurae,  et  non  in  pericardium  effundatur 

vix  aut  ne  vix  fieri  potest ; eoque  hac  voce 
Hydrothorax  uti  consuerunt  Medici,  ad 
utrumque  designandum;  dignoscere  igitur 
parum  utile  nobis  videtur ; et  magis  eo,  quod 
utrique  convenit  eadem  medendi  ratio.  Hoc 
autem  interesse  volunt  auctores,  quod  Hy- 
drope Pericardii  laborans,  corpore  antrorsum 
inclinato  melius,  erecto  pessimi  se  babet; 
quod  palpitatio  cordis  gravior  est,  arteriae 
magis  imbecille  et  inequaliter  micant,  et 
syncope  saepius  quam  in  hydrope  pleurae 
solius,  urget. 

QUAE  CADAVERE  SECTO  PATE ; 
FIUNT. 

Causas  et  eftectus  morborum  ferro  explo- 
rare medici  summo  studio  semper  conati  sunt 
ut  inde  medendi  certam  rationem  perspice- 
rent : boc  auxilium  autem  raro  multum  valet, 
tam  difficile  est,  inter  causas  etm  orborum 

effectus  recte  dignoscere ; horum,  haud 
immemor,  hanc  argumenti  partem,  breviter 
absolvam. 

Aliquando  latex  in  cavo  pleurae  unic6 
miserum  occidisse  videtur : Saepius  tamen 
pulmones  praeter  consuetudinem  induravisse 
vel  etiam  suppurasse  conspicitur.  Neque 
raro  contingit  ut  abdominis  viscera,  potissi- 
mum jecur,  ventriculus  et  pancreas  corrum- 
pantur; quatenus  tametsi  haec  vitia  hunc 
morbum  induxerint,  minime-  pro  certo  ha- 
bemus, fortasse  vires  concoquendi  eoque 
totum  corpus  debilitando  agunt. 

Quod  ad  molem  humoris  in  pectore ; aliis 
aliaexistet;  librae,  plures  interdum  inveni- 
untur. 

Bene  multae  cordis  pravitates  ejus  motum 
turbantes,  et  infirmantes,  subinde  observan- 

tur ; valvularum  ossificatio  et  ipsius  cordis 
amplificatio,  imbecillitas,  &c. ; quae  omnes 
utpote  hoc  malum  molientes  infra  memo- 
randae erunt,  polypi  cordis,  nonnunquam  re- 
perti sunt,  sed  huic  morbo  nequaquam  pro- 
prii, fortassb  intermoriendum  aut  vitae  flam- 
ini extincta  confecti. 

CAUSA  PROXIMA. 

H4c  voce  causa  proxima,  hic  ex  consuetu- 
dine utor,  etiamsi  Gregorii  celeberrimi  auc- 
toritate nixus,  eandem  parum  lucidam  aut 
accuratam  habeo.  Causa  hydrothoracis  prox- 
ima est  utraque  vel  alterutra  pleurae  cavitas 
latice  oppleta.  Aucta  ver6  arteriarum  ex- 
halantium, vel  imminuta  vassorum  resor- 
bentium actio,  vel  utraque  ut  aliqui  volunt 
conjuncta,  hanc  humoris  congestionem  ple- 
rumque faciunt;  me  tamen  judice,  utrum- 
que vassorum  genus  in  hydrope  relaxatur;* 


10 


DE  HYDROTHORACE. 


QUAE  NOXAE  PROCLIVITATEM 
DANT. 

Huc  referenda  sunt  omnia  quae  corporis 
vires  infirmant.  Cibus  tenuior  et  parcior;  ratio 
vitae  iners  et  desidiosa ; latices  meraciores, 
largius  assump.ti ; lubido  immodica ; excita- 
tio corporis  vebementior,  ultra  fatigationem 
vel  sudorem ; motus  animi  contristantes, 
quales  timor,  moeror,  si  quod  primo  ventri- 
culi debilitatem  faciens,  inde  corpus  ejus- 
dem imbecillitatis  particeps  reddet.  Ebrie- 
tas crebrior;  naturae  narcoticae,  opium,  thea 
caffea  et  similiae  largius  ingurgitata ; exin- 
anitiones praesertim  sanguinis.  Faeminae 
autem  quibus  contingunt  fibrae  moliores  in- 
dolesque corporis  delicatior,  propriam  ad 
hunc  morbum  proclivitatem  habere  viden- 
tur. Coelum  frigidum  et  humidum ; loca 
> paludosa;  halitu  per- cutem  impedito  fortasse 
auct^  resorptione,  etiam  opportunitatem 

QUAE  NOXAE  MORBUM  EXCITANT. 

Omnia  cava  corporis  humani  humore  te- 
nui continui  humectantur,  hic  ex  arteriis 
exhalantibus  dictis  defluit ; qub  minus  vero 
hoc  latice  congesto  quoquomodo  corpori  no- 
ceatur, natura  provida  alterum  extruxit  vas- 
sorum  genus,  quae  eundem  uberiorem  recipe- 
rent et  in  sanguinis  massam  reveherent.  Pro- 
inde si  genus  utrumque  vassorum  proprio  offi- 
cio rit^  perfungatur,  i.  e.  si  exhalatio  resorp- 
tionem fer^  equaret,  aquam  inter  cutem  non 
fieri  posse,  satis  superque  constat;  quod  si  illa 
hanc  exsuperaret  necesse  est  ut  dirus  hy- 
drops consequatur.  Duplicis  igitur  generis 
sunt  noxae  hunc  morbum  excitantes. 


1.  Quae  exhalationem  intendunt. 

% Quae  resorbendi  facultatem  imminuunt. 


♦ 

Quodcunqiie  impedit  quo  minus  sanguis 
per  venas  tardius  et  difficilius  ad  cor  rediret 
ad  illud  genus,  plane  referendum  est ; hujus- 
modi sunt  ligamenta  apud  artus  aut  collum ; 
cor  impeditum  et  debilitatum,  ejus  valvu- 
lis in  oseam  naturam  conversis ; arteriae  ma- 
iores vitio  consimili  laborantes ; presertim 
aorta  ubi  se  arcuat.  His  enim  pravitatibus, 
sanguis  per  pulmones  difficulter  fluit,  et  ho- 
rum arteriae  ut  sese  expedirent  plus  solito 
necessarib  exhalant.  Quinetiam  huc  refe- 
renda vitia  pulmonis,  quo  minus,  facile  san- 
o'uis  iter  faciat  corde  dextro  ad  sinistrum, 
vetantia;  nimirum  tubercula,  aliudve  impe- 
dimentum ; unde  fit  ut  asthma  hydrothorax 
haud  raro  consequatur  : Porro  venae  ex  quS,- 
cunque  causa,  magis  justo  distentae,  mensibus, 
haemorrhoide  aut  ali^  qualibet  exinanitione 
suppressis;  sic  enim  gignuntur  vasorum 
plenitudo,  difficilius  sanguinis  trajectus  ab 
arteriis  in  venas  eoque  liberior  exhalatio. 


% 

Eundem  effectum  praestant  potus  tenuior 
et  egelidus,  corpore  jam  antea  calefacto,  ac- 
ceptus, sanguis  saepius  et  largius  detrac- 
tus; subtractis  sanguinis  enim  particulis  ru- 
bris et  fibrina  eoque  vasis  resolutis,  serum, 
facilius  effluit. 

Quaecunque  causae  exhalationem  augent, 
etiam  resorbendi  facultatem,  imminuere  in- 
veniuntur : illae  enim  vires  corpus  labefa- 
ciendo agunt,  et  vasa  resorbentia  non  hujus 
debilitatis  participia  esse  minimi  creden- 
dum. Vasorum  lymphaticorum  aut  glandu- 
lorum  ad  haec  pertinentium,  strumosa  labes 
certeve  obstructio  a quibusdam  ad  hoc  nox- 
arum genus  spectare  putatur:  At  vero  necne 
haec  causa  per  se  hydropem  gignere  possit, 
valde  dubium  est:  fortasse  hujusmodi  tumo- 
res, si  quando  hoc  efficerent  venas  compri- 
mendo potissimum  agunt. 

RATIO  SIGNORUM. 

Spirandi  difficultas»  Vita  omnium  anima- 
lium quae  spiramentis  instruuntur,  maximi 
ab  aere  in  pulmones  accepto  pendet,  hic  ta- 
men non  accipi  potest  in  pulmones  ut  ampli- 
ficari possint,  quia  latex  haud  parum  im- 
pedit ; hinc  tardius  sanguis  per  pulmonem, 
fluit  a dextro  ad  sinistrum  cor,  eoque  in  om- 
nibus venis  abundans,  praecipue  superioris 
partis,  istam  facile  livorem  qui  morbo  pro- 
vecto observatur  gignit. 

Facies  Pallida,  Hoc  signum  tribuendum 
est  partim  debilitati,  qu^  humores  intus  prae- 
cipui vertuntur,  partim  sanguinis  inopiae 
in  corde  sinistro  et  arteiiis  a causa  jam  dicta 

et  partim . aquosa?  sanguinis  parti  praeter  so- 

« * 

Htum  abundanti. 

Urina  Parca.  Haec  magna  ex  parte  cor- 
dis et  arteriarum  imbecillitate  nititur;  etiam 
humoribus  majore  solito  copia  ad  pectus 
avocatis;  ex  eadem  causa  ni  fallor  parca 
sunt  omnia  secernenda  et  excernenda  nimi- 
rum halitus  cutis,  saliva,  humor  intestini, 
&c. 

t 

Aqua  pedum  subter  cutem.  Haec  etiam 
quodammodo  a corporis  debilitati  generali 
exoriri  videtur;  at  imprimis  et  ni  fallor  po- 
tissimum e sanguine  aegerrimi  per  pulmones 
transeunte ; unde  fit  ut  vena  cava  inferior 
magnoperi  impleatur,  et  sanguinis  iter  ab 
arteriis  in  venas  inferioris  partis,  difiicilimi 
absolvatur ; et  inde  auo-eatur  exhalatio  ex 
arteriis  conjugis;  quinetiain,  facilis  est  ratio 
tumentium  pedum  magis  vespere  quam  ma- 
ne, scilicet  omnes  cellulae  istius  membranae 

* f . ' 

cuti  subjectae,  alia  in  aliam  hiantes,  » • » • 


16 


DE  HYDROTHORACE. 


Decubitus  difficilis.  Aegro  decumbenti, 
spirandi  difficultas  et  molestia  ingraves- 
cunt ; quia  tum  latex,  ad  superiorem  par- 
tem pectoris  ascendens  magis  pulmonem 
premit  et  fistulas  spiritales  impedit,  et  quia 
prae  lege  qu^  omnia,  suo  nutu  deorsum  ten- 
dunt, et  obstantibus  visceribus  abdominis 
in  hoc  situ  corporis,  septum  transversum 
difficulter  descendit : hinc  patet  respiratio- 
nem facillimam  esse,  trunco  corporis  erecto; 
aequfe  difficilis  explicatu  est  decubitus  in 
sanum  latus  molestus  si  quando  alterum 
solummodo  pectoris  cavum  laborat;  nimi- 
rum in  eo  situ  mediastino  per  humorem 
presso  cavitas  sana  coarctatur. 

Subita  e Somjiis  Excitatio.  Hoc  indicium 
fere  ad  causam  mox  memoratam  est  referen- 
dum ; neque  tamen  ignorare  oportet  mag- 
nam vim  aquae  in  capsula  cordis  saepe  huic 
morbo  accidentem,  hujus  motum  idoneum 

cohibendo  ad  hoc  signum  excitandum  pluri- 
mum conferre. 

Brachii  alterutrius  vel  utriusque  torpor,  hu- 
jus signi  ratio  haud  parv^  caligini  versatur  j 
consensi!  inter  nervum  phrenicum  qui  aquS, 
premitur;  eX plerum  axillarem,  fortasse  tri- 
buendum est. 

Cordis  palpitatio,  sanguis  per  pulmones 
aegrfe  fluens  cor  dextrum  praesertim  opplet, 
et  idem  ad  motum  abnormem  excitat ; haec 
actio  validior  autem  debilitatem  cit6  moli- 
tur, unde  arteriae  simul  inaequaliter  et  im- 
becille moventur. 


-r  PROGNOSIS. 

• • 

Hoc  dirum  malum  fere  semper  serius  oc- 
ius pro  aegri  aetate,  noxis  admotis  &c.  in  fa-. 


B ' 

tum  desinit,  si  levius  urgeret,  hominis  aeta- 
ti haud  provectui,  levamen,  imd  forsan  in- 
terdum plena  morbi  sanatio  sperandum  erit. 

Quod  si  graviora  instarent  signa,  ipse  la- 
borans senior  esset  luxu  ve  antecedente  con- 
fectus ; eo  magis  si  pulmonem  tyberculis 
aliove  impedimento  instrui  rite  suspicemur, 
necesse  est  ut  miser  cit6  absumatur  : Quo  di- 
uturnius malum  fuerit  eo  magis  desperan- 
dum esse  oportet.  Alvus  sponte  neque  ni- 
mium aut  citra  voluntatem  hominis  fluens 
bonum;  at  colliquans  horrendum;  urina  ube- 
rior bonum  auguratur;  halitus  per  cutem 
auctior  neque  profusus,  indicium  faustum 
est.  quanto  gravior  spirandi  difficultas  quan- 
toque major  debilitas  tanto  propius  instat 
fatum. 

RATIO  MEDENDI. 

Triplex  est  Medendi  consilium.^ 

1.  Oportet  causas  remotas  summ6  studid 
quantum  fieri  potest  evitare. 

2.  Aquas  medicamentis  vel  manu  edu- 
cere. 

3.  Obstare  quo  minus  iterum  effundantur, 
vires  corporis  refocillandd  et  firmandd. 

1.  Ad  primum  medendi  consilium  exequen- 
dum,  sedulb  removendae  sunt  istae  noxae 
quae  morbum  progignere  solent,  praecipui 
potus  meraciores  assumti,  frigus,  et  humor, 
omnes  causae  debilitatrices,  Sijecinoris  ali-  ' 
usve  visceris  durities  et  amplificatio  adesse 

videantur,  hydrargyrd  ceteris  idoniis  auxiliis 
utendum  erit. 

2.  Quod  ad  secundum  consilium,  vel  viis 
quas  ipsa  natura  praebuit,  vel  arte  chirur- 
gici latices  sunt  eliciendas  ; ut  illa  ratione 
tollatur;  alvum  .et  urinam  movere  halitum- 
que cutis  augere,  aliquando  vomitum  ciere 
oportet : auxilia  quae  haec  prestant,  Cathar- 
tica,  Diuretica,  Diaphoretica,  et  Emetica,  apud 
medicos  nominantur  ; quantum  haec  vasa  re- 
sorbentia incitarent  nostrd  judicid  dubium 
est. 

Cathartica.  haec  autem  vel  mitia  vel 
acria  sunt;  acria  vel  drastica,  prae  facul- 
tat6  qua  praedita  sunt,  vasa  intestini  exha- 
lantia incitandi,  eoque  aquam  summovendi, 
in  hydropi  curandd  ceteris  anteponuntur ; 
neque  tamen  inficiendum  haec  saepius  as- 
;sumpta  vires  admodum  labefactare,  nempe 

exinaniendo  et  vasa  relaxando . optima 
sLint  Stalagmitis  Gambogioides,  Convolvolus 
Scammonia  et  Jalappa,  Cucumis  Colocyn- 
this, Submurias  Hydrargyriet  plerique  sales 
medii,  brevissimd  tempori  interjectd,  haec 
utenda  dummodb  vires  aegrotantis  patiantur. 

Diuretica.  Haecce  maxima  horum  est 
laus,  quod  plurimum  exinaniunt,  neque  ta- 
men hominem  infirmant;  eoque  saepissimi 
iis  in  hoc  morbo  utuntur  medici ; at  vero 
incerto  sunt  praesidio ; aliquando  nihil  om- 
nino urinam  promovent.  Usitatissima  sunt, 
Digitalis  Purpurea,  Scilla  Maritima,  Nicoti- 
ana  Tabacum,  Supertartris  Potassae. 

Digitalis  Purpurea.  Witheringio  spectato  . 
hujus  plantae  usum  in  hydropes  debemus. 
Ille  primus  omnium  in  hoc  morbo,  felici 
eventu  eam  adhibuit : prob^  admota  videtur, 
in  aquam  inter  cutem  omnigenam  quodam 

modo  valere  r quibusdam  equidem  placuit, 
pectoris  hydropem  prae  ceteris  hujus  re- 
medii ope  esse  depellendam  : foliae  in  usu 
sunt  j eorum  praeparationes  sunt,  Pulvis, 
Tinctura,  Infusum  : cautissimi  manu  iis  u- 
tendum  est : largior  enim  modus,  pessimos 
edit  effectus,  nauseam  scilicet,  vomitum,  ver- 
tiginem, porr6  motum  arteriarum  valdfe  se- 
dat et  infirmat : his  indiciis  instantibus,  hac 
pianti  quam  primum  est  abstinendum,  nos- 
tr6  judicid  nequaquam  famae  primae  respon- 
dit. 

Scilla  Maritima.  Haec  radix  etiam  sae- 
pissimi in  usu  est ; vel  concreta,  vel  fluida 
assumi  solet,  hic  rationi  praecepti  minus 
ventriculum  offendit,  si  hydrargyro  accide- 
ret valentissimum  est  remedium ; parcis- 
simi est  utenda,  quia  facile  vomitum  excitat, 
et  aegro  plurimum  molestiae  tunc  affere  coii- 

suevit:  ^ parvulis  modis  paulatim  augendis 

est  incipiendum. 

\ 

Nicotiana  Tabacum.  Fowlerus  vim  quA, 
gaudent  hujus  foliae,  urinam  movendi  mul- 
tum laudat;  ea  praecipere  solebat  ex  aqua 
vel  vin6,  tantilli  quantitati  accepti  ut  ven- 
triculus leniter  incitetur  et  nausea  paulisper 
cietur. 

Super  Tartris  Potassae.  Magnoperi  juvat 
haec  sal  non  solum  urinam,  verum  alvum  le- 
niter movendo. 

Diaphoreticay  Constat  uti  supra  compre- 
hensum est,  aquam  intercutem  saepi  e cor- 
pore, praesertim  jam  calefacto  frigori  oppor- 
tuno. Haec  noxa,  halitum  cutis  impediendo, 
morbum  infert:  eoque  auxilia  hunc  evocan- 
tia maximi  medicorum  adhibere  refert;  prae'- 
pollent  autem  ex  antimonio  preparata,  qua- 

lia  sunt,  tartris  antimonii  et  potassae,  oxi- 
clum  antimonii  cum  phosphate  calcis  ; neque 
parvi  habendum,  opium  cum  pulvere  ipeca- 
cuanhae  conjunctum,  eodem  spectant  potus 
diluti,  vestitus  e pannd  lanneo,  haec  tamen 
citra  sudorem  qui  valdfe  infirmat  utenda. 

Emetica.  Vomitus,  excitando  vasa  cutis 
et  fortasse  resorbentia,  juvare  videtur,  vo- 
mitoria ex  antimonio  parata  optimi  va- 
lent. Quodsi  aeger  proclivior  ad  apoplex- 
iam aut  paralisin  esset,  vitanda  sunt,  quippe 
quae  sanguinis  flumen  ad  caput  adaugent. 

Aquae  duplice  ratione  educi  possunt  ope 
artis  Chirurgicae,  vel  exulceratoriis,  vel  eo 
artificio  cui  nomen  paracentesis.  E.tulcera- 
tioria  sunt  vesicatoria,  fonticuli  et  setacea. 
Nostrd  judicid  haec  omnia  t duabus  causis 
plerumque  nocebunt : primum  quia  materi- 
am detrahendo  vires  resolvunt ; dein  prae- 

sertim  quia  prafe  debilitati  ipsum  morbum 
comitanti  cutis  laevissima  plaga  dirupta 
saepe  gangrenam  patitur. 

De  paracentesi  non  meum  est  fusius  dis- 
serere ; cavendum  ne  inter  exhauriendam, 
aer  in  pectus  intraret  animae  vi  defectio  ac- 
cideret; hoc  artificium  mi  judici  multi  ma- 
gis in  ascito  valebit. 

3.  Quod  ad  consilium  tertium  pertinet, 
medicamentis  quae  vires  reficient,  victfi  ido- 
nei et  exercitationi  est  exequendum. 

Inter  medicamenta  jam  dicta  praestantis- 
sima  sunt  preparata  ex  ferri,  cinchoni.  offi- 
cinali;  omnia  quae  non  solum  corpus,  sed 
etiam  ventriculum  potissimum  roborant. 

Cibus  validior  e carnibus,  assis  vel  elixis 
utendus  qui  bene  nutriens  haud  aegre  con- 
coquatur; juvabunt  vinum  rubrum  Lusita- 

nicum,  et  Cerivisiae  meraciores,  praecipui 
quae  Anglic^  Porter  nominatur,  pessimum 
est  alcohol,  nisi  fortass^  admodum  dilutum 
et  baccis  juniperi  imbutum. 

Exercitatio  nequaquam  est  praetermitten- 
da; quippe  qu^  nihil  fere  ad  incitandum  et  fir- 
mandum corpus,  atque  cor  et  arterias  cien- 
dum, magis  conferat.  Ambulare  aut  equitare 
prestat  quia  musculi  artuum  sic  magnoper^ 
exercentur ; aeger  imbecillior  currh  est  ve- 
hendus,  pedes  ope  strigilis  fricandi  neque 
res  est  exiqui  momenti  ut  fricationes  ab  in- 
ferioribus ad  superiores  adscendere  debent, 
presertim  hora  matutina,  et  panno  laneo  ves- 
tiendi. 

FINIS. 


Eoindurgi  : 

iixcuclebant  Jac.  Ballantyne  et  SociT.. 

